zöld város kialakítása kenderesen

Kedvezményezett neve: kenderes városi Önkormányzat

A projekt címe: Élhető Kenderes, Zöld Város

Projekt azonosítószáma: TOP-2.1.2-15-JN1-2016-00008

A szerződött támogatás összege: 105 200 000 Ft

A támogatás mértéke: 100%

A projekt tervezett befejezési dátuma: 2019.01.31.

A fejlesztés központjában Kenderes jelenlegi és újonnan kialakítandó közparkjai, zöldterületei, valamint a városképet jelentősen meghatározó zöld fasorok állnak, ezen zöldterületek körül helyezkednek el a projekt megvalósítás helyszínei. Az akcióterületet lehatároló utcák az alábbiak: Toldi Miklós u.–Arany János u.–Szent István u.–Vasút u.–József Attila u.–Petőfi Sándor u.–Béke u.–Vörösmarty Mihály u.–Szent István u.–Petőfi Sándor u.

A település központjában található akcióterület fejlesztésének fókuszában olyan funkciók állnak, amelyek a térség és a település teljes lakossága számára relevánsak. A központi területek megújításával a cél egy olyan egységes arculatú, fenntartható belváros megteremtése, amely a sajátos szerkezetét megőrzi, ugyanakkor lehetővé teszi a modern kisvárosi életformát, az egyes szolgáltatások gyors és egyszerű elérhetőségét. A beavatkozási területen megvalósítandó fejlesztések alapvetően a központi funkciók megerősítését szolgálják, ugyanakkor a városrészben élők életminőségének javításával hozzájárulnak a lakófunkciók erősítéséhez, összességében pedig szerepet játszanak a tudatos, pozitív kisvárosi imázs kialakításában.

A beruházás során megvalósul a növényfelület, városi zöldfelület növényállományának rekonstrukciója, zöld felületek rendezése, megújítása, városi aktív rekreációs zöldterület (játszótér, multifunkciós játszótér) kialakítása.

A Művelődési Ház melletti területen nyilvános mosdó kerül kialakításra, melyre nagy igény mutatkozik mind a városi, mind a helyi szolgáltatásokat igénybe vevő közösség irányából. A kialakított közösségi rendezvénytéren annak funkcióbetöltését elősegítő és támogató eszközök beszerzésére, beruházások megvalósítására kerül sor, a növényfelület rekonstrukciót kiegészítve. A faállomány rekonstrukciót támogató tevékenységek közé tartozik az utcabútorok beszerzése és telepítése, továbbá azok állagmegóvását biztosító - a már meglévő és működő - térfigyelő rendszer bővítése, továbbá a Városháza előtt leromlott állapotú, használaton kívüli szökőkút rekonstrukciója, mely elemek a szebb városkép kialakításához, egységesítéséhez is hozzájárulnak.

***A projekt célja a Városmag városrészen belül kijelölt Zöld város akcióterületen a város zöldfelületeinek környezettudatos, család- és klímabarát megújítása, élhetővé tétele, valamint gazdasági funkcióként a Városháza szomszédságában található, jelenleg részben használaton kívüli épület energiatakarékos korszerűsítése, megújítása, mely bérelhető helyiségeivel frekventált helyen kínál vonzó üzleti környezetet a vállalkozások, üzletek számára. A projekt keretében 9497,05 m2 városi nyitott tér újul meg, a megújuló zöldterület nagysága 9313,4 m2, a felújított épületek nagysága nettó 353 m2.***